Այս տարվա ապրիլ-մայիսին եւ, դրանից հետո, կարելի է ասել, հայաստանյան ողջ քաղաքական դաշտը ենթարկվում է Փաշինյանին: Գարնա­նը հեղափոխությանը միացել էր նաեւ Զարուհի Փոստանջյանը, ում հաճախ էինք տեսնում հանրահավաքների, քայլերթերի ժամանակ: Ապրիլի 22- ին ոստիկանությունը ձերբակալեց Նիկոլ Փաշինյանին, իսկ երեկոյան Հանրապետության հրապարակն ավելի մարդաշատ էր, քան նախորդ հանրահավաքների ժամանակ: Երբ չկար հեղափոխության առաջնորդը, ձերբակալված էին նաեւ Սասուն Միքայելյանը եւ Արարատ Միրզոյանը, հրապարակն իրենց ելույթներով թեժ էին պահում ոչ «պրոֆեսիոնալ» միտինգավորները: Այդ օրը Փոս­տանջյանը մոտեցավ ամբիոնին եւ ցանկացավ ելույթ ունենալ: Հրապա­րակը, սակայն, սկսեց սուլել եւ բացականչել՝ «հեռացիր»: